**PÁLYÁZATI FELHÍVÁS**

**temető üzemeltetésére**

A **Miskolc-belvárosi Református Egyházközség** valamint

a **Miskolc-tetemvári Református Egyházközség** valamint

a **Miskolc-alsóvárosi Református Egyházközség**

mint a Közös Deszka Temető (a továbbiakban: KDT) tulajdonosai, képviseletükben: Nt. Szabó Sándor ügyvezető-lelkipásztor , mint Tulajdonosok/, /a továbbiakban Kiíró/ jelen

***pályázati felhívást teszik közé***:

a Miskolci Járási Hivatalnál a ***Miskolc I. kerület belterület 2998/1 hrsz.*** alatt felvett „kivett temető” megnevezésű 3 ha 8490 m2 térmértékű ingatlan,

***Miskolc I. kerület belterület 3001/1 hrsz.*** alatt felvett „kivett temető” megnevezésű 2663 m2 térmértékű ingatlan,

***Miskolc I. kerület belterület 3001/2 hrsz.*** alatt felvett „kivett temető” megnevezésű 2579 m2 térmértékű ingatlan, amely 2/3 tulajdoni arányban a Miskolc-belvárosi Református Egyházközség és 1/3 tulajdoni arányban Miskolci-tetemvári Református Egyházközség tulajdonát képezi

**üzemeltetésére**

**2018. október 01. – 2021. december 31. közötti** határozott időtartamra. Az üzemeltetési szerződés megkötésre 2018. október 01. napjától – 2019. december 31. napjáig kerül megkötésre, amely a Kiíró és a Pályázó egyező akaratával újabb pályázat nélkül további két évre meghosszabbítható.

A pályázati anyag átvétele: a Deszka Temető temetőgondnoki irodáján /3525 Miskolc Tetemvár 158., 46/343-613/ Uzsoki Ferenc temetőgondnoktól munkanapokon 9 – 15 óráig írásbeli átvétel ellenében.

A pályázatok benyújtásának időszaka: 2018. augusztus 06. – 2018. augusztus 31.

A pályázati anyagok bontása: 2018. szeptember 06.

A pályázat elbírálása: 2018. szeptember 06. KDT ülésen

A pályázat benyújtásának módja: írásban, leragasztott postai boríték útján 3525 Miskolc, Kossuth Lajos utca 17. szám alá a Miskolc-Belvárosi Református Egyházközség Lelkészi Hivatalának címezve KDT Pályázat megjelöléssel ajánlott, tértivevényes küldemény útján, vagy munkanapon délelőtt 9 és délután 16 óra között személyesen ugyanezen címre átvételi elismervény mellett átadva.

A Kiíró fenntartja magának a jogot, hogy a pályázatot eredménytelennek minősítse.

A pályázat nyílt.

A pályázaton a temetőüzemeltetéshez megkívánt jogszabályi követelmények (ld. 145/1999. (X. 1.) Korm.r.) biztosítása érdekében kizárólag temetkezési tevékenységet főtevékenységként végző, a megkívánt szakképesítéssel rendelkező személy(eke)t alkalmazó gazdasági társaságok vagy egyéni vállalkozók nyújthatnak be pályázatot.

Miskolc, 2018.augusztus 01.

Közös Deszka Temető

Tulajdonosainak képviseletében

Szabó Sándor

ügyvezető lelkipásztor